open-index/open-wikipedia-markdown huggingface dataset:
רוברט גלניסטר

**רוברט לואיס גלניסטר** (באנגלית: **Robert Lewis Glenister**; נולד ב-11 במרץ 1960) הוא שחקן אנגלי. הוא ידוע בעיקר מתפקידו כאש מורגן, אחד מחבורת הנוכלים בסדרת הטלוויזיה "הנוכלים". סדרה שרצה בבריטניה במשך 8 עונות משנת 2004 ועד 2012, וגלניסטר הוא השחקן היחיד שהופיע בכל פרק מפרקי הסדרה. תפקיד ידוע נוסף של גלניסטר הוא שר הפנים, ניקולס בלייק, בסדרת הריגול "ספוקס".

## קורות חייו
גלניסטר נולד בווטפורד שבמחוז הרטפורדשייר, ולמד בבית הספר "Harrow Weald". גלניסטר הוא בנו הבכור של הבמאי ג'ון גלניסטר. אחיו הצעיר ממנו בשלוש שנים הוא השחקן פיליפ גלניסטר, המוכר מתפקידו כג'ין האנט בסדרות "החיים על מאדים" ו"אפר לאפר".

## קריירה
הופעת הבכורה שלו בטלוויזיה הייתה ב-1980 בסיטקום "Sink or Swim". עוד השתתף בסדרת הטלוויזיה "Soldier Soldier", ב"דוקטור הו" שיחק בסדרה "The Caves of Androzani" לצידו של פיטר דייוויסון שהיה שותפו לסדרה "Sink or Swim". בסדרה הקומית "על אנשים וסוסים" שיחק בתפקיד מיילס, מיליונר בעל מרכז גננות ויו"ר ועדת SWANS, ושיחק בתפקיד אורח בסדרה "A Touch of Frost". בסדרה "הנוכלים" כיכב בתפקיד אש מורגן. בנוסף שיחק גלניסטר בסרטי קולנוע אחדים.

התפקיד הידוע ביותר של גלניסטר הוא בסדרת הדרמה של ה-BBC "הנוכלים" כאש מורגן, נוכל ברמה גבוהה המגלם בהצלחה דמויות שונות על מנת לפתות ולרמות את "הקורבנות" של החבורה. גלניסטר הוא השחקן היחיד ששיחק בכל אחד מפרקי הסדרה.

עוד בטלוויזיה היו לו תפקידים קבועים בסדרה "ספוקס" בו גילם את שר הפנים, ניקולס בלייק, בסדרה "ג'ורג' ג'נטלי" ובמיני-סדרה "ספרטקוס".

## חיים אישיים

גלניסטר היה נשוי לשחקנית אמנדה רדמן ולהם יש בת משותפת, אמילי. אשתו השנייה היא סיליה גלניסטר ולהם בן אחד, תומאס.

## פילמוגרפיה

## תפקידים בתוכניות רדיו
* סדרת תסכיתי רדיו "The Party Party", ב-1987
* "גן העדן האבוד" - ישו (1992, 41 פרקים, BBC Radio 4)
* "גן העדן המוּשב" - ישו (1992, 9 פרקים, BBC Radio 4)
* "Last Seen Wearing" - סמל לואיס (1994, BBC Radio 4)
* "Barrymore Plus Four" (1995)
* "מנספילד פארק" - אדמונד ברטרם (1997, BBC Radio 4)
* "Ghost On The Moor" - גרהאם (2001, BBC Radio 4)
* "A Game Of Marbles" - לורד אלגין (2004, BBC Radio 4) לצידו של פול סקופילד
* "האישה בשחור" - ארתור קיפס (2004, 4 פרקים, BBC Radio 5)
* "Henry's Girls" - הנרי פרסל (2007, BBC Radio 4)
* "The Fiery World" - ויליאם בלייק (2007, BBC Radio 3)
* "The Gibson" - סול ג'וד (2008, דרמה ב-6 חלקים, BBC Radio 4)
* "מכונת הזמן" - נוסע בזמן (2009, BBC Radio 3)
* "The Journey" - סטיבן (2010, BBC Radio 4)
* "מגרש השדים" - האב דאמיין קאראס (2014, 2 פרקים, BBC Radio 4)

## ספרי שמע

* The Death of Kings (2008)
* The Gates of Rome (2010)
* The Cuckoo's Calling (2013)
* The Silkworm (2014)


## קישורים חיצוניים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1960
אייזק מקוואלה

**אייזק מקאוולה** (באנגלית: **Isaac Makwala**; נולד ב-29 בספטמבר 1986) הוא אתלט בוטסואני. פעמיים ברציפות אלוף אפריקה (2012, 2014), שיאן אפריקה ואלוף חבר העמים (גולד קוסט 2018) בריצת 400 מטר.

## ביוגרפיה
מקוואלה נולד בטוטום, כפר במרכז בוטסואנה.

### 2007
במשחקי אפריקה שנערכו באלג'יר זכה במדליית הזהב בריצת שליחים 4x400 מטר בתוצאה של 3:03.16 דקות. בריצת 400 מטר לא הצליח להעפיל לגמר ודורג במקום ה-17 בדירוג הכולל.

### 2008
באליפות אפריקה שנערכה באדיס אבבה, אתיופיה בשנת 2008 זכה מקוואלה במדליית כסף בריצת 400 מטר בתוצאה של 45.64 שניות. נוסף לכך, הוא סיים במקום רביעי בריצת שליחים 4x400 מטר בתוצאה של 3:06.54 דקות.

### 2009
באליפות העולם שנערכה בברלין, גרמניה בשנת 2009 סיים מקוואלה במקום 34 בריצת 400 מטר בתוצאה של 46.45 שניות.

### 2010
באליפות אפריקה שנערכה בניירובי, קניה בשנת 2010 זכה מקוואלה במדליית כסף בריצת שליחים 4x400 מטר בתוצאה של 3:05.16 דקות וסיים במקום 14 בריצת 400 מטר בתוצאה של 46.92 שניות. בשלב המוקדמות הוא קבע תוצאה של 46.07 שניות, השנייה בטיבה בשלב זה.

### 2012
#### אלוף אפריקה
באליפות אפריקה שנערכה בפורטו נובו, בנין בסוף יוני 2012 זכה מקוואלה במדליית זהב בריצת 400 מטר בתוצאה של 45.25 שניות. חודש לאחר מכן, באולימפיאדת לונדון (2012) הוא קבע בריצת 400 מטר תוצאה של 45.67 שניות ולא עלה לשלב חצי הגמר.

### 2013
באליפות העולם שנערכה במוסקבה, רוסיה בשנת 2013 סיים מקוואלה במקום 28 בריצת 200 מטר בתוצאה של 20.84 שניות ובמקום 22 בריצת שליחים 4x400 מטר בתוצאה של 3:05.74 דקות.

### 2014
בתחרות שנערכה בלה שו-דה-פונד שווייץ ב-6 ביולי 2014 קבע מקוואלה בריצת 400 מטר שיא אפריקה חדש של 44.01 שניות.

באליפות אפריקה שנערכה במרקש, מרוקו באוגוסט אותה שנה זכה מקוואלה ב-3 מדליות, 2 זהב ו-1 כסף. מדליות זהב, בריצת 400 מטר בשיא אליפות חדש של 44.23 שניות ובכך הגן על תוארו ובריצת שליחים 4x400 מטר בתוצאה של 3:01.89 דקות. מדליית כסף, בריצת 200 מטר בתוצאה של 20.51 שניות.

### 2015
בתחרות שנערכה בלה שו-דה-פונד ב-5 ביולי 2015 קבע מקוואלה בריצת 400 מטר שיא אפריקה חדש של 43.72 שניות, תוצאת השנה בעולם והתוצאה החמישית בטיבה בכל הזמנים. באליפות העולם שנערכה באוגוסט אותה שנה בבייג'ינג, סין הוא סיים במקום חמישי בריצת 400 מטר בתוצאה של 44.63 שניות. בשלב חצי הגמר הוא קבע את התוצאה המהירה בשלב זה (44.11 שניות). שני המנצחים וייד ואן ניקרק מדרום אפריקה (43.48 שניות) ולאשון מריט מארצות הברית (43.65 שניות), קבעו את התוצאות הטובות ביותר השנה ואת התוצאות הרביעית והשישית בכל הזמנים בהתאמה. ואן ניקרק שיפר את שיא אפריקה הטרי שהיה שייך לו. במשחקי אפריקה שנערכו בברזוויל זכה במדליית הזהב בריצה 400 מטר בתוצאה 44.35 שניות. באותה תחרות זכה במדליית הכסף בריצת שליחים 4x400 מטר בתוצאה 3:00.95 דקות.

## שיאים אישיים
* ריצת 100 מטר: 10.20 שניות (2014)
* ריצת 200 מטר: 19.96 שניות (2014)
* ריצת 400 מטר: 43.72 שניות (2015)

## קישורים חיצוניים

קטגוריה:אתלטים בוטסואנים
קטגוריה:אצנים
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:ילידי 1985
קטגוריה:רצים באולימפיאדת טוקיו (2020)
הצחוקייה

**הצחוקייה** היא תוכנית סטנד-אפ ישראלית לילדים המשודרת בערוץ ניקלודיאון הישראלי, החל משנת 2012. לסדרה כעת 7 עונות ו-67 פרקים.

## רקע
התוכנית "הצחוקייה" היא תוכנית סטנדאפ לילדים, בעלת פאנל של סטנדאפיסטים (נוספים עוד מדי עונה) המותאמים במיוחד עם מערכונים לילדים ונוער. הפורמט המקורי של הסדרה היה שלפני כל מערכון המנחה (דאז טוני ברמן) היה נותן לאחד מן הילדים לשלוף פתק מן הכובע שעליו רשום הנושא שעליו צריך לצחוק הסטנדאפיסט, ולאחר הכנה המנחה היה קורא לסטנדאפיסט לעלות לבמה, ולנסות להצחיק את הקהל. בעונה השנייה הפורמט אינו נשאר (והמנחה טוני ברמן הוחלף במורין אמור), ותפקידו של המנחה היה פשוטו כמשמעו להציג את הסטנדאפיסט (לפני כן גם היה מוסיף בדיחה קטנה על הבא לבמה) והסטנדאפיסט היה צוחק על כל נושא שירצה. לעיתים בין המערכונים היו גם מראיינים את הסטנדאפיסטים (או את המנחה) בשאלות לא קשורות, או סתם סיפרו סיפורים לא מעניינים. מעברון נוסף בעונות השנייה והשלישית הוא ה"מאחורי הקלעים" של אולם הצחוקייה. העונה הרביעית, שנקראה "סופרסטארז" של הסדרה הייתה מיוחדת: היא איחדה כמעט את כל הסטנדאפיסטים מעונות 1-3 (גם אלה שעזבו). בהבדל מעונות אחרות, לא היה את מעברון "מאחורי הקלעים" וגם השימוש ב"מנחה" יצא מהתוכנית - את העונה הרביעית והחמישית מנחים הסטנדאפיסטים עצמם, בסבב. במקום מעברונים בעונה הרביעית היו מערכונים קבועים בשם "על הספה" (על משפחה עצלנית) ו"ההסעה" (שמחקה את סדרות הנוער היומיות). בעונה החמישית הוחלפו המעברונים של "על הספה" ו"ההסעה" במערכונים קצרים של הצמד עופר ומאור, בנוסף להשתתפותם בבמה עצמה. החל מהעונה השישית, שחקן או שחקנית משתתף בתפקיד אורח לאורך העונה במערכונים קצרים מאחורי הקלעים, כשבעונה השישית השחקנית האורחת הייתה ליטל שוורץ, ובעונה השביעית השחקנית האורחת היא נאיה פדרמן.

## סקירת סדרה
העונות הרביעית והחמישית, כל 24 הפרקים שודרו באותו היום, 13 באוגוסט 2015, ו-31 ביולי 2016.

## משתתפים
בכל עונת "הצחוקייה" משתתפים מספר סטנדאפיסטים שלרוב כל אחד מהם מופיע שלוש או שתי פעמים באותה עונה. להלן רשימת המשתתפים מכל העונות של "הצחוקייה" (הרשימה כוללת גם את המנחים). לעונה השישית יצטרפו ההרכב הקומי "צוות מנחוס" והקומיקאית ליטל שוורץ, לעומת צמד שיניים, ליעוז שם טוב, יונתן גרופר, מיכל קירזון ואמירם טובים שעזבו.

## קישורים חיצוניים
* "הצחוקייה", פלייליסט של כל הפרקים, בערוץ היוטיוב של ניקלודיאון

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות סטנד-אפ ישראליות
קטגוריה:תוכניות טלוויזיה ישראליות שעלו לשידור בשנת 2012
קטגוריה:ניקלודיאון: תוכניות וסדרות
סאלח דבאח ובניו

ממוזער|150px|סמליל קודם של רשת הסופרמרקט "דבאח - <small>סלאח דאבח ובניו</small>"
ממוזער|סופרמרקט סלאח דבאח באזור הצ'קפוסט בחיפה
**סאלח דבאח ובניו בע"מ** (בערבית: **شركة صالح ضباح واولاده المحدودة**) היא רשת חברות בבעלות משפחת דבאח מהכפר הערבי-מוסלמי דיר אל-אסד שבצפון.

עסקי משפחת דבאח שולטות ביותר מ-60% משוק הבשר הטרי והחלאל (حلال) בישראל, לצד תנובה שמחזיקה באמצעות חברת הבת שלה אדום אדום בכ-30% משוק זה. כלכלנים סבורים כי יתר הריכוזיות בשוק הבשר מאפשרת לשתי השחקניות העיקריות בשוק לגבות מחירים גבוהים משמעותית על תוצרת הבשר שנשחט.

## היסטוריה
סאלח דבאח הקים בתחילת שנות ה-60 של המאה ה-20 עסק קטן של שיווק מזון שפעל בעיקר בדיר אל-אסד ובכפרי הסביבה. עם השנים התפתחה החברה והייתה לגורם מוביל בענף חקלאות גידול בעלי חיים, שיווק ועיבוד בשר.

ב-1985 הקימה משפחת דבאח סופרמרקט גדול, ועם התרחבות עסקי המשפחה, הקימה החברה ב-1992 גם קניון גדול בפאתי דיר אל-אסד. הקניון משרת הן את התושבים הערבים והן את האוכלוסייה היהודית שבגליל, ובצמוד לו מחזיקה משפחת דבאח מסעדה ואולם אירועים. ב-1996 הקימה משפחת דבאח מרכז מסחרי שני במעלות-תרשיחא.

ב-1997 הקימה משפחת דבאח בית מטבחיים, הגדול ביותר באזור הצפון, ובו מרוכזת פעילות החברה בענף הבשר, בדגש על שיווק עופות ובשר חלאל.

ביוני 2015 פורסם תחקיר של עמותת אנימלס (נקראה בעבר עמותת אנונימוס לזכויות בעלי חיים), בו תועדו עובדי בית המטבחיים של דבאח מכים את בעלי-החיים המובלים לשחיטה, ומפעילים עליהם אלימות ברוטאלית יתר על המידה, לרבות שימוש בשוקרים חשמליים על גופן החשוף של החיות והבקר בטרם השחיטה. בעקבות התחקיר, הורה משרד החקלאות של מדינת ישראל על הפסקה זמנית של פעילות השחיטה במקום זה, עקב חשד להפרות חוק צער בעלי חיים (הגנה על בעלי חיים) ותקנות שחיטת בהמות. כמו כן, הוגשה בקשה לתובענה ייצוגית על סך 200 מיליון ש"ח נגד החברה. בפברואר 2017 הורה משרד החקלאות לסגור את תיק החקירה נגד החברה ולא להגיש כתבי אישום בפרשה בנימוק של היעדר ראיות.

באוקטובר 2023 הופץ ברשתות החברתיות פוסט שיוחס למנכ"ל החברה סאלח דבאח על-כך שכתב ביטוי שטנה נגד יהודים. החברה הגישה תביעת דיבה נגד שלושה ממפיצי הפוסט, ושניים מהם חויבו לפרסם התנצלות ולשלם לחברה 15 אלף שקל כל אחד.

בסוף ספטמבר 2024 נפתח סניף סופרמרקט של הרשת באזור הצ'קפוסט ליד נחל סעדיה..

הפוליטיקאי הערבי-ישראלי אחמד דבאח, בנו של סאלח, הוא ראש מועצת דיר אל-אסד שבצפון. בעבר כיהן כמנכ"ל החברה, כחבר הכנסת מטעם מפלגת "קדימה", וכראש עיריית שגור שבגליל.

## מבנה החברה
בתחילת העשור השני של המאה ה-21 כללה החברה המשפחתית 6 חברות:
* רשת **סאלח דבאח ובניו** - רשת קמעונאות (החברה-האם)
# חברת בת **בית מטבחיים דבאח** – משחטת בקר וצאן, ושיווק סיטונאי של בשר זה
# חברת בת **עוף דבאח** – משחטת עופות וגידול בעלי חיים
# חברת בת **בקר וכבשים דבאח** - גידול בעלי חיים לשחיטה
# חברת בת **ארמון "אלבשא"** – מרכז אירועים ואולמי חתונות
# חברת בת **"אנגוס" מסעדות** - רשת מסעדות בשר, לרשת סניפים בחיפה, בכפר תבור, בדיר אל-אסד, בעין המפרץ, בצומת מגדל, בתל אביב-יפו ובכפר סבא.

## קישורים חיצוניים

* היסטוריה של החברה באתר "כרמיאלי"
* 

## הערות שוליים

קטגוריה:חברות ישראליות
קטגוריה:רשתות מרכולים בישראל
קטגוריה:תעשיית בשר בישראל
קטגוריה:חברות משפחתיות ישראליות
קטגוריה:חברות ישראליות בבעלות ערבית
קטגוריה:דיר אל-אסד
פאבל פאיידק

**פאבל פאיידק** (בפולין: **Paweł Fajdek**; נולד ב-4 ביוני 1989) הוא אתלט פולני. חמש פעמים ברציפות אלוף העולם (מוסקבה 2013, בייג'ינג 2015, לונדון 2017, דוחה 2019 ויוג'ין 2022) וארבע פעמים ברציפות אלוף האוניברסיאדה (שנג'ן 2011, קאזאן 2013 וקוואנגג'ו 2015, טאיפיי 2017) ביידוי פטיש. שיאו האישי 83.93 מטר מדרג אותו עשירי בכל הזמנים במקצוע זה.
ממוזער|פאיידק מיידה את היידוי שזיכה אותו בזהב בקוואנגג'ו

## ביוגרפיה
פאיידק נולד בשווייבודז'יצה.

### 2011
באוניברסיאדה שנערכה בשנג'ן סין ביולי 2011 זכה פאיידק במדליית זהב ביידוי פטיש בתוצאה של 78.14 מטר.

### 2012
באולימפיאדת לונדון (2012) הוא פסל בכל שלושת הניסיונות.

### 2013
באוניברסיאדה שנערכה בקאזאן רוסיה ביולי 2013 זכה פאיידק במדליית זהב ביידוי פטיש בתוצאה של 79.99 מטר.

#### אלוף עולם
באליפות העולם שנערכה במוסקבה, רוסיה בשנת 2013 זכה פאיידק במדליית זהב ביידוי פטיש בתוצאה של 81.97 מטר, לפני האלוף האולימפי כריסטיאן פארש מהונגריה (80.30 מטר) ולוקאש מליך מצ'כיה (79.36 מטר).

### 2014
באליפות אירופה שנערכה בציריך, שווייץ בשנת 2014 זכה פאיידק במדליית כסף ביידוי פטיש בתוצאה של 82.05 מטר, אחרי כריסטיאן פארש (82.69 מטר) ולפני סרגיי ליטבינוב מרוסיה (79.35 מטר).

### 2015
באוניברסיאדה שנערכה בקוואנגג'ו קוריאה הדרומית ביולי 2015 זכה פאיידק במדליית זהב ביידוי פטיש בתוצאה של 80.05 מטר.

באליפות העולם שנערכה בבייג'ינג, סין בשנת 2015 זכה פאיידק במדליית זהב ביידוי פטיש בתוצאה של 80.88 מטר, לפני דילשוד נזרוב מטג'יקיסטן (78.55 מטר) ווויצ'ך נוביצקי בן ארצו (78.55 מטר) ובכך הגן על תוארו.

## שיאים אישיים
* יידוי פטיש: 83.93 מטר (2015)

## קישורים חיצוניים

קטגוריה:מיידי פטיש
קטגוריה:אתלטים פולנים
קטגוריה:אלופי עולם באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:פולנים שנולדו ב-1989
קטגוריה:מיידי פטיש באולימפיאדת טוקיו (2020)
לי (נהר בסין)

280px|ממוזער|שמאל|שיט על נהר לי
**לִי** או **לִי-גִ'יאַנְג** (בסינית: **漓江**, פין יין: **Lí Jiāng**) הוא נהר במחוז האוטונומי הסיני גואנגשי. הוא זורם לאורך של כ-83 קילומטרים מגווילין ליאנגשוו, שם ההרים הקארסטיים ונופי הנהר מהווים מוקד משיכה לשיט פופולרי על נהר לי.

## גלריה

קובץ:Elephant_Trunk_Hill.jpg|
קובץ:Image at the Lijiang River.jpg|
קובץ:LijiangRiver12.jpg|
קובץ:Image at the Lijiang River 2.jpg|
קובץ:Rio li Guilin.jpg|
קובץ:LijiangRiver.jpg|
קובץ:Flickr - archer10 (Dennis) - China-7696.jpg|
קובץ:Li river.JPG|
קובץ:XingPing, GuangXi, China.jpg|


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סין: נהרות
קטגוריה:גואנגשי
סן מרטין (מנדוסה)

**סן מרטין** (בספרדית: **San Martín**) היא עיר בפרובינציית מנדוסה בארגנטינה.

## היסטוריה
ההתיישבות הספרדית באזור החלה במחצית השנייה של המאה ה-16. האזור נודע בתור "רודאו דה מוז'נו" (Rodeo de Moyano), "לה רדוקסיון" (La Reducción) ו"לוס בראלס" (Los Barriales).

במהלך מלחמת העצמאות של ארגנטינה חוסה דה סן מרטין, שהיה ממנהיגי צבא המורדים, ראה באזור חשיבות אסטרטגית שכן בו עברה הדרך לצ'ילה, שם שכנו בעלי ברית של המורדים הארגנטינאים. בהתאם לכך הוא קנה באזור שטחים ופיתח אותם כדי שיהיה אפשר לקיים בהם חקלאות שתתרום לגדילת האוכלוסייה.

בעקבות פעולותיו של סן מרטין האוכלוסייה אכן גדלה והחלה להתפתח באזור התיישבות. ב-20 בדצמבר 1816 טוריביו דה לוסוריאגה, שהיה אז מושל אזור קוז'ו ייסד באופן רשמי את ההתיישבות תחת השם "ויז'ה נואבה דה לוס בראלס" (מילולית: "העיירה החדשה של לוס בראלס"). ב-1823 פדרו מולינה, מושל פרובינציית מנדוסה, החליט לשנות את שם ההתיישבות לסן מרטין, כהוקרה לחוסה דה סן מרטין.

ב-1885 נפתחה בסן מרטין תחנת רכבת של הקו שקישר את הבירה בואנוס איירס לפרובינציית מנדוסה ובהמשך לסנטיאגו דה צ'ילה, בירת צ'ילה. הדבר תרם להפיכתה של סן מרטין למרכז תחבורתי אזורי ותרם להתפתחות האוכלוסייה. כמו כן באותן שנים העיר קלטה מהגרים רבים מספרד.

קבוצת כדורגל של העיר "אתלטיקו סן מרטין" שיחקה בעבר ברמה עליונה של תחרויות כדורגל בארגנטינה.

## כלכלה
כלכלת העיר מסתמכת על חקלאות, ובעיקר על גידול גפנים ועיבוד פרותיהם ליין. העיר היא אחד המוקדים הגדולים של תעשיית היין בפרובינציה.

## תחבורה
העיר נמצאת על מסלול הכביש הלאומי מספר 7, המקשר בין הבירה בואנוס איירס ובין הגבול עם צ'ילה במערב פרובינציית מנדוסה.

## קישורים חיצוניים

קטגוריה:מנדוסה: ערים
קטגוריה:יישובים שהוקמו ב-1816
ג'ו קובץ'

**ג'וזף מתיאס "ג'ו" קובץ**' (באנגלית: **Joseph "Joe" Mathias Kovacs**; נולד ב-28 ביוני 1989) הוא אתלט אמריקאי, 3 פעמים ברציפות סגן אלוף אולימפי (ריו דה ז'ניירו 2016, טוקיו 2020 ופריז 2024), פעמיים אלוף העולם (בייג'ינג 2015, דוחה 2019), פעמיים סגן אלוף העולם (לונדון 2017 ויוג'ין 2022), זוכה מדליית ארד באליפות העולם (בודפשט 2023) ופעמיים ברציפות אלוף ארצות הברית (2014 ו-2015) בהדיפת כדור ברזל. שיאו האישי של קובץ' בהדיפת כדור ברזל מדרג אותו במקום השני בכל הזמנים.

## ביוגרפיה
קובץ' נולד בבית לחם, פנסילבניה.

### 2014
#### אלוף ארצות הברית
באליפות ארצות הברית באתלטיקה שנערכה בסקרמנטו, קליפורניה ביוני 2014 זכה קובץ' במדליית זהב בהדיפת כדור ברזל בתוצאה של 22.03 מטר.

### 2015
בתחרות שנערכה באפריל 2015 קבע קובץ' בהדיפת כדור ברזל שיא אישי חדש של 22.35 מטר. באליפות ארצות הברית באתלטיקה שנערכה ביוג'ין, אורגון ביוני אותה שנה הוא זכה במדליית זהב בהדיפת כדור ברזל בתוצאה של 21.84 מטר ובכך הגן על תוארו. ב-17 ביולי בתחרות שנערכה במונקו הוא קבע שיא אישי חדש של 22.56 מטר, התוצאה השמינית בטיבה בכל הזמנים והטובה ביותר מאז 2003.

#### אלוף העולם
חודש לאחר מכן, באליפות העולם שנערכה בבייג'ינג, סין זכה קובץ' במדליית זהב בהדיפת כדור ברזל בתוצאה של 21.93 מטר, לפני דוד שטורל מגרמניה (21.74 מטר) ואו'דיין ריצ'רדס מג'מייקה (21.69 מטר).

### 2016
#### סגן אלוף אולימפי
באולימפיאדת ריו דה ז'ניירו זכה במדליית כסף בהדיפת כדור ברזל בתוצאה של 21.78 מטר, אחרי בן ארצו ראיין קראוזר שקבע שיא אולימפי חדש של 22.52 מטר ולפני תומאס וולש מניו זילנד (21.36 מטר).

### 2017
באליפות העולם שנערכה בלונדון 2017 הוא זכה במדליית כסף בתוצאה של 21.66 מטר, אחרי תומאס וולש (22.03 מטר) ולפני סטיפ זוניץ' מקרואטיה (21.46 מטר).

### 2019
באליפות העולם שנערכה בדוחה 2019 הוא זכה בפעם השנייה במדליית זהב בשיא אליפות חדש של 22.91 מטר, לפני ראיין קראוזר (22.90 מטר) ותומאס וולש (22.90 מטר).

### 2021
באולימפיאדת טוקיו זכה במדליית כסף בהדיפת כדור ברזל בתוצאה של 22.65 מטר, אחרי ראיין קראוזר שקבע שיא אולימפי חדש של 23.30 מטר ולפני תומאס וולש (22.47 מטר).

### 2022
באליפות העולם שנערכה ביוג'ין 2022 הוא זכה במדליית כסף בתוצאה של 22.89 מטר, אחרי ראיין קראוזר שקבע שיא אליפות חדש של 22.94 מטר ולפני בן ארצלו ג'וש אווטנד (22.29 מטר).

### 2023
באליפות העולם שנערכה בבודפשט 2023 הוא זכה במדליית ארד בתוצאה של 22.12 מטר, אחרי ראיין קראוזר שקבע שיא אליפות חדש של 23.51 מטר ולאונרדו פאברי מאיטליה (22.34 מטר).

### 2024
באולימפיאדת פריז זכה במדליית כסף בהדיפת כדור ברזל בתוצאה של 22.15 מטר, אותה קבע בהדיפה השישית והאחרונה, אחרי ראיין קראוזר (22.90 מטר) ולפני רג'ינדרה קמפבל מג'מייקה (22.15 מטר).

## שיאים אישיים
### אצטדיון
* הדיפת כדור ברזל: 23.23 מטר (2022)

### אולם
* הדיפת כדור ברזל: 21.46 מטר (2014)

## קישורים חיצוניים

* 

קטגוריה:אמריקאים ילידי פנסילבניה
קטגוריה:אלופי עולם באתלטיקה
קטגוריה:הודפי כדור ברזל אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:זורקים אמריקאים באולימפיאדת טוקיו (2020)
קטגוריה:הודפי כדור ברזל באולימפיאדת טוקיו (2020)
קטגוריה:זוכי מדליית כסף אולימפית אמריקאים באולימפיאדת טוקיו (2020): אתלטיקה
קטגוריה:אתלטים אמריקאים באולימפיאדת פריז (2024)
קטגוריה:בוגרי אוניברסיטת המדינה של פנסילבניה
קטגוריה:פנסילבניה: אתלטים
קטגוריה:אמריקאים שנולדו ב-1989
בלומנפלד

**בלומנפלד** הוא שם משפחה אשכנזי,  שפירושו "שדה פרחים".

קטגוריה:שמות משפחה אשכנזיים
וראפאמיל

**וראפאמיל** (**Verapamil**, נמכרת גם בשמות מסחריים ורפרס, קורדמיל, איקקור) ממשפחת חוסמי תעלות סידן היא תרופה ותיקה שיצאה לשוק בשנות ה-60, אך השימוש הגובר בה החל בסוף שנות ה-70. היא משמשת בעיקר בתחום של מחלות הקשורות למערכת כלי הדם והלב.

וראפאמיל ניתנת לטיפול במגוון מצבים כולל: הפרעות קצב (פרפור על חדרי/ פרפור פרוזדורים), יתר לחץ דם ותעוקת לב (אנגינה פקטוריס). כמו כן, היא ניתנת למניעת כאב ראש מקבצי, אך זוהי איננה התוויה מאושרת של התרופה. שימוש מעניין נוסף לווראפאמיל הוא במחלת פיירוני, בה היא מוזרקת ישירות לנגע הצלקת בפין.
למרות יכולתה של וראפאמיל להוריד את לחץ הדם, כיום היא איננה נחשבת לתרופת בחירה בטיפול ביתר לחץ דם אבל היא יכולה להתאים במצבים של הפרעות קצב המלוות ביתר לחץ דם.

## מנגנון הפעולה
תעלות סידן מסוג L מבוטאות בשריר החלק של כלי הדם ובשריר הלב. חוסמי תעלות סידן חוסמות את התעלות וגורמות להרחבת השריר. וראפאמיל פועלת בעיקר על הלב ובכך היא פחות יעילה בהרחבת כלי הדם. בפעילותה על הלב היא מפחיתה את מערכת ההולכה של הלב (ב-AV node) ויש לה פעילות המפחיתה את כיווץ שריר הלב (אפקט אינוטרופי שלילי) ופעילות המפחיתה את קצב הלב (אפקט כרונוטרופי שלילי).

## התוויות
וראפאמיל מותווית בישראל ליתר לחץ דם, הפרעות קצב ותעוקת חזה.

## התוויות נגד
אין להשתמש בתרופה במקרה של אי ספיקת לב ובמצבים שונים המאופיינים בחסימת ההולכה בלב (כגון מצבים של חסימת AV). חל איסור להשתמש בוראפאמיל כאשר קצב הדופק נמוך מ-50 פעימות לדקה, כאשר לחץ הדם הסיסטולי נמוך מ-90 ממ"כ, כאשר יש פרפור פרוזדורים הקשור לתסמונת וולף-פרקינסון-וויט, או כאשר יש אלרגיה לאחד ממרכיבי התרופה.

## תופעות לוואי
לוראפאמיל תופעות לואי מוכרות רבות, אך שכיחותן איננה ידועה. הרשימה כוללת: רגישות יתר, כאב ראש, נימול, רעידות, הפרעות אקסטרא-פירמידליות (דמויות פרקינסון), סחרחורת, ורטיגו, רעשים באזניים, חסם עלייתי-חדרי, דופק איטי (ברדיקרדיה), התקף-לב (אוטם שריר הלב); בצקת היקפית, כולל שוקיים או נפיחות פנים, שפתיים, צוואר; דפיקות לב (פלפיטציות), דופק מהיר, אי ספיקת לב, לחץ דם נמוך, גלי חום, בחילה, הקאה, עצירות, חסימת מעיים, עיבוי חניכיים, כאב בטן, גרד, התקרחות, חולשת שרירים, כאבי מפרקים, אין-אונות (אימפוטנציה), הגדלת שדיים בגברים, דליפת חלב מהשדיים ועליה באנזימי כבד.

בנוסף, ישנן תגובות בין תרופתיות עם תרופות רבות וכן יש להימנע מאשכוליות ומוצריהן בזמן השימוש, עקב סכנה לעליית רמת התרופה בדם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חוסמי תעלות סידן
קטגוריה:תרופות לפי א'-ב'
יאריסלי סילבה

**יאריסלי סילבה** (בספרדית: **Yarisley Silva**; נולדה ב-1 ביוני 1987) היא אתלטית קובנית, זוכת מדליית כסף באולימפיאדת לונדון (2012), אלופת עולם (בייג'ינג 2015) ואלופת העולם באולם (סופוט 2014) בקפיצה במוט.

## ביוגרפיה
סילבה נולדה בסן לואיס שבקובה, האמצעית מבין שלושה ילדים לחסוס סילבה ומגלי רודריגס. אביה היה אתלט חובב בתחום הקפיצה לרוחק ואמה מטילת כידון. בגיל תשע החלה להתאמן באתלטיקה והשתתפה בתחרויות בקפיצה לרוחק, קפיצה לגובה וריצות. בגיל 13 החלה להתאמן בקפיצה במוט וב-2002 הצטרפה לנבחרת הנוער של קובה בהוואנה. ב-2006 החלה להשתתף בתחרויות בינלאומיות, זכתה במדליית כסף במשחקי מרכז אמריקה והאיים הקריביים. ב-2007 זכתה במדליית ארד במשחקים הפאן-אמריקאיים בריו דה ז'ניירו בתוצאה של 4.25 מטר, שיא קובני חדש.

ב-2008 שיפרה את שיאה האישי לתוצאה של 4.50 מטר, באולימפיאדת בייג'ינג באותה שנה לא הצליחה לעבור את שלב המוקדמות. ב-2009 זכתה במדליית זהב במשחקי מרכז אמריקה והאיים הקריביים. באליפות העולם באתלטיקה 2011 שהתקיימה בטגו סיימה במקום החמישי בשיא אישי של 4.70 מטר. בהמשך השנה זכתה במדליית זהב במשחקים הפאן-אמריקאיים שהתקיימו בגוודלחרה בשיא אישי של 4.75 מטר.

באליפות העולם באתלטיקה באולם שהתקיימה ב-2012 באיסטנבול סיימה שביעית. באולימפיאדת לונדון זכתה במדליית כסף לאחר שעברה גובה של 4.75 מטר כמו של המנצחת ג'ן שור, אך עם מספר פסילות רב יותר.

באליפות העולם באתלטיקה 2013 סיימה במקום השלישי בשיא אישי של 4.82 מטר, לאחר ילנה איסינבייבה וג'ן שור. ב-2014 זכתה באליפות העולם באתלטיקה באולם שהתקיימה בסופוט שבפולין בתוצאה של 4.70 מטר.

ביולי 2015 זכתה במדליית זהב שנייה ברציפות במשחקים הפאן אמריקאיים שהתקיימו בטורונטו, עם שיא משחקים של 4.85 מטר. באוגוסט 2015 שיפרה את שיאה האישי כשעברה גובה של 4.91 מטר בתחרות ברגנסבורג שבגרמניה. תוצאה זו מדרגת אותה שלישית בכל הזמנים לאחר איסינבייבה ושור.

באוגוסט 2015 זכתה במדליית זהב באליפות העולם בתוצאה של 4.90 מטר. באולימפיאדת ריו דה ז'ניירו (2016) סיימה במקום השביעי בתוצאה של 4.70 מטר.

באליפות העולם באתלטיקה 2017 זכתה במדליית ארד בתוצאה של 4.65 מטר. באליפות העולם באתלטיקה באולם 2018 סיימה במקום השביעי בתוצאה של 4.60 מטר. באוגוסט 2019 זכתה בפעם השלישית ברציפות במשחקים הפאן אמריקאיים שהתקיימו בלימה בתוצאה של 4.75 מטר. באולימפיאדת טוקיו סיימה במקום השמיני בתוצאה של 4.50 מטר.

## קישורים חיצוניים

קטגוריה:קופצות במוט
קטגוריה:אלופי עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות קובניות
קטגוריה:מדליסטים אולימפיים קובנים
קטגוריה:זוכות מדליית כסף אולימפית מקובה
קטגוריה:קופצות במוט באולימפיאדת טוקיו (2020)
קטגוריה:ילידות 1987
מוריץ פון אופנברג

**מוריץ ריטר פון אופנברג** (בגרמנית: **Moritz Ritter von Auffenberg**; 22 במאי 1852 – 18 במאי 1928) היה גנרל אוסטרו-הונגרי, מפקד הארמייה הרביעית בחזית המזרחית במלחמת העולם הראשונה בקרב גליציה.

## קורות חייו
### קריירה מוקדמת
פון אופנברג נולד בטרופאו. בשנת 1871 התגייס לצבא האוסטרו-הונגרי והחל ללמוד באקדמיה הצבאית הטרזיאנית בווינר נוישטאדט, ובשנת 1878 השתתף בכוח שכבש את בוסניה.

פון אופנברג מילא תפקידי פיקוד ומטה שונים, בשנת 1905 מונה למפקד הדיוויזיה ה-36, בשנת 1909 מונה למפקד הקורפוס ה-15. בשנת 1911 מונה לשר המלחמה של האימפריה, וכיהן בתפקיד זה עד שנת 1912, תוך שבמהלך תפקידו פעל רבות לייעול הצבא האוסטרו-הונגרי ולקידומו.

### מלחמת העולם הראשונה
עם פרוץ מלחמת העולם הראשונה, קיבל פון אופנברג את הפיקוד על הארמייה הרביעית, ופיקד עליה בקרב גליציה. בתחילה נחל פון אופנברג ניצחון גדול בקרב קומרוב, אולם בהמשך נחל תבוסה משפילה בקרב רווה. לאחר כישלונו בקרב רווה, הודח פון אופנברג מתפקידו ב-30 בספטמבר 1914, ומסר את הפיקוד על הארמייה ליוזף פרדיננד, ארכידוכס אוסטריה, למרות שההוראה להחלץ לעזרת הארמייה השלישית הגיע ממפקד החזית קונרד פון הצנדורף.

### אחרית ימיו
ב-22 באפריל 1915 קיבל פון אופנברג מהקיסר תואר אצולה **גראף פון קומרוב** כאות הוקרה על ניצחונו בקרב. במאי 1915 נשפט פון אופנברג על הדלפת מידע סודי כשכיהן כשר המלחמה, אך זוכה מכל האישומים על ידי היינריך קומר פון פאלקנפלד. לאחר המלחמה התגורר פון אופנברג בווינה וכתב 2 ספרים על המלחמה. ב-18 במאי 1928 נפטר פון אופנברג בווינה בגיל 76.

## ראו גם
* קרב גליציה

## קישורים חיצוניים

* Moritz von Auffenberg na stranici Firstworldwar.com באנגלית
* Moritz von Auffenberg na stranici Field commanders of Austria-Hungary באנגלית
* 

קטגוריה:גנרלים אוסטרו-הונגרים
קטגוריה:החזית המזרחית במלחמת העולם הראשונה
קטגוריה:מעוטרי צלב הברזל
קטגוריה:ברונים
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1852
קטגוריה:נפטרים ב-1928
ג'ף הנדרסון

**ג'ף הנדרסון** (באנגלית: **Jeff Henderson**; נולד ב-19 בפברואר 1989) הוא אתלט אמריקאי, האלוף האולימפי (ריו דה ז'ניירו 2016) וסגן אלוף העולם (דוחה 2019) בקפיצה לרוחק.

## ביוגרפיה
הנדרסון נולד בארקנסו שבארצות הברית, הצעיר מבין שישה אחים. מגיל צעיר הצטיין במקצועות האתלטיקה השונים, ב-2007 זכה באליפות התיכונים של ארקנסו בקפיצה לרוחק בתוצאה של 7.32 מטר. הוא למד בסטילמן קולג' באלבמה והיה אול-אמריקן בריצת 100 מטר ובקפיצה לרוחק. 

ב-2014 עזב את הקולג' והחל להתאמן בסן דייגו אצל אל ג'וינר, האלוף האולימפי בקפיצה משולשת מאולימפיאדת לוס אנג'לס (1984). באותה שנה זכה בתחרויות ליגת היהלום בניו יורק, גלאזגו ולוזאן. ב-2015 זכה במדליית זהב במשחקים הפאן-אמריקאיים שהתקיימו בטורונטו בשיא אישי של 8.52 מטר. באליפות העולם באתלטיקה באולם 2016 סיים במקום הרביעי בתוצאה של 8.19 מטר. במבחנים האמריקאים לקראת אולימפיאדת ריו דה ז'ניירו (2016) סיים ראשון. 

באולימפיאדת ריו דה ז'ניירו זכה במדליית זהב בקפיצה לרוחק בתוצאה של 8.38 מטר. באליפות העולם באתלטיקה 2017 לא העפיל לגמר. באליפות העולם באתלטיקה 2019 זכה במדליית כסף בתוצאה של 8.39 מטר.

## שיאים אישיים
### אצטדיון
* ריצת 100 מטר: 10.18 שניות (25 במאי 2013)
* ריצת 200 מטר: 20.65 שניות (25 במאי 2013)
* קפיצה לרוחק: 8.52 מטר (22 ביולי 2015)

### אולם
* ריצת 60 מטר: 6.58 שניות (22 בפברואר 2014)
* קפיצה לרוחק: 8.19 מטר (20 במרץ 2016)

## קישורים חיצוניים

* ג'ף הנדרסון, פרופיל באתר המכון הלאומי האמריקאי לאתלטיקה 

קטגוריה:אמריקאים ילידי ארקנסו
קטגוריה:אתלטים אפרו-אמריקאים
קטגוריה:קופצים לרוחק אמריקאים
קטגוריה:אלופים אולימפיים: קפיצה לרוחק (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:אלופים אולימפיים אמריקאים: אתלטיקה
קטגוריה:ארקנסו: אתלטים
קטגוריה:אמריקאים שנולדו ב-1989
בוקאצ'יבצי

**בוקאצ'יבצי** (באוקראינית: **Букачівці**; בפולנית: **Bukaczowce **; ביידיש: **באקשעוויץ**) היא עיירה במחוז איוואנו-פרנקיבסק שבמערב אוקראינה, בה התקיימה עד השואה קהילה יהודית.

בוקאצ'יבצי נזכרת לראשונה בשנת 1438, וזכויות עירוניות הוענקו לה בשנת 1489. העיירה שימשה כמרכז עירוני ליישובים החקלאיים שסביבה, ובזמן מלחמת העולם הראשונה נפגעה קשות מהכיבוש הרוסי.

## יהודי בוקאצ'יבצי
קהילה יהודית עצמאית התארגנה בעיירה במהלך המאה ה-18, ובמאה ה-19 הגיעה הקהילה לשיאה מבחינת אוכלוסין. בשנת 1920 פרעו ביהודי העיירה כנופיותיו של סימון פטליורה, תוך אונס נשים רבות. בשנים שלאחר מכן, עזבו את העיירה כמחצית מיהודיה. בסיוע הג'וינט השתקמה הקהילה, ובין מלחמות העולם פעלו בעיירה מפלגות ציוניות שונות, וכן תנועות נוער ציוניות, ובהן הנוער הציוני, בית"ר והשחר. כמו כן, פעל בעיירה בית ספר מרשת תרבות.

מסוף המאה ה-19 ועד 1929 כיהן כרב העיירה אפרים סגל חאמיידס, ואת מקומו מילא הרב צבי שוורץ.

בין מלחמות העולם נמנו בעיירה כ-650 יהודים, קרוב לשליש מסך תושבי המקום באותה עת.

### בשואה
עם פרוץ מבצע ברברוסה, ביוני 1941, גויסו מספר מיהודי העיירה לצבא האדום, ופנו מזרחה. ב-3 ביולי נכנסו לעיירה הגרמנים, ועל יהודיה הוטלו שעות עוצר וחובת ענידת סרט עם מגן דוד על הזרוע. בד בבד, נרצחו בכפרים הסמוכים לעיירה תושביהם היהודים בידי איכרים אוקראינים. בעיירה עצמה נחטפו יהודים על ידי שוטרים אוקראינים לעבודות כפייה, בהן הוכו והושפלו, ומיהודי העיירה הוחרמו תכשיטים ודברי ערך. 

כעבור זמן מה הוקם בעיירה יודנרט, בראשות אמיל קרויז, אשר נצטווה לדאוג למסירת דברי הערך והפרוות של היהודים לשלטונות. באביב 1942 הועברו לבוקאצ'יבצי כמה מאות מיהודי הסביבה לרבות יהודי ז'ורוב, ותנאי הצפיפות של היהודים בעיירה נעשו קשים יותר. יהודי העיירה מגיל 15 ומעלה חויבו בעבודות כפייה.

בספטמבר 1942 (יום כיפור תש"ג) התקיימה בעיירה אקציה ראשונה. יחידת שוטרים מרוהטין יחד עם שוטרים אוקראינים מקומיים הוציאה את היהודים מבתיהם, וערכה בהם סלקציה. כמה עשרות יהודים שניסו להימלט מהאקציה נורו למוות. כ-100 עד 300 זקנים, חולים ותשושים הועברו לתחנת הרכבת, ושולחו למחנה ההשמדה בלז'ץ. 

באוקטובר 1942 הועברו לבוקאצ'יבצי כמה מאות יהודים נוספים מבורשטין, וכעבור ימים אחדים נערכה במקום אקציה נוספת, במסגרתה שולחו לבלז'ץ כמה מאות יהודים נוספים מהעיירה. בינואר 1943 גורשו אחרוני היהודים בעיירה לגטו רוהאטין, וגורלם היה כגורל יתר יהודי המקום. כ-20 מיהודי העיירה שרדו את השואה במסתורים וביערות.

## קישורים חיצוניים

* בוקאצ'יבצי באתר מרכז מורשת יהדות פולין
* 
* 
* 

קטגוריה:מחוז איוואנו-פרנקיבסק: יישובים
קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:קהילות יהודיות שהושמדו בשואה
גבעת הערלות

**גִּבְעַת הָעֲרָלוֹת** היא גבעה באזור מזרח יריחו שנקברו בה ערלות עם ישראל לאחר ברית המילה בגלגל בכניסה לארץ, על פי ספר יהושע. גבעת הערלות ממוקמת בסמוך לגלגל יריחו.

חגי בן-ארצי הציע לזהות את גבעת הערלות עם גבעה בולטת המצויה בין דיר חג'לה ובין קסר אל-יהוד.

## היסטוריה
עם ישראל קברו את ערלותיהם בגבעה לאחר שנימולו על ידי יהושע בן נון, לפי מדרש סדר עולם, בי"א בניסן ב'תפ"ט. ישנם מדרשי אגדה שלפיהם הגבעה נוצרה מערלות אלו ומעפר קבורתן, ומכאן נגזר שמה. מאידך, על פי רד"ק, רלב"ג, אברבנאל והמצודות, שם הגבעה נגזר מכך שערלות עם ישראל נקברו עליה, אך הגבעה הייתה קיימת קודם לכן.

## הערות שוליים

ערלות
קטגוריה:בקעת הירדן
קטגוריה:ברית מילה
קטגוריה:אתרים בספר יהושע
יוליאן וייגל

**יוליאן וייגל** (בגרמנית: **Julian Weigl**; נולד ב-8 בספטמבר 1995 בבאד אייבלינג, גרמניה) הוא כדורגלן גרמני המשחק בעמדת הקשר האחורי בקבוצת אל-קאדסיה.

## קריירה
### מינכן 1860
וייגל שיחק לראשונה במדי הקבוצה הבוגרת ב-14 בפברואר 2014, כשעלה כמחליף בדקה ה-66 מול אינגולשטאדט 04. הוא ערך 14 הופעות בעונתו הראשונה במינכן 1860.

במשחק הראשון של עונת 2014/2015, בגיל 18 בלבד עלה וייגל כקפטן הקבוצה במשחק מול קייזרסלאוטרן, והפך לקפטן הצעיר ביותר בתולדות הקבוצה.

### בורוסיה דורטמונד
בתחילת עונת 2015/2016 חתם וייגל על חוזה עד 2019 בבורוסיה דורטמונד, ועלה לראשונה בהרכב ב-4:0 של קבוצתו נגד בורוסיה מנשנגלדבך במחזור הראשון של העונה. וייגל הפך מיד לקשר האחורי הקבוע בקבוצה, והציג יכולת מרשימה וביטחון רב, על אף גילו הצעיר.

### בנפיקה ליסבון
ב-1 בינואר 2020 חתם וייגל בבנפיקה ליסבון, ששילמה עבורו 20 מיליון אירו לבורוסיה דורטמונד.

ב-1 בספטמבר 2022 הושאל לבורוסיה מנשנגלדבך.

### נבחרת גרמניה
וייגל משחק בנבחרת גרמניה. ב-29 במאי 2016, במשחק הכנה ליורו 2016, ערך את הופעת הבכורה בנבחרת גרמניה הבוגרת, ונכלל בסגל הגרמני ליורו 2016.

## קישורים חיצוניים

קטגוריה:קשרי כדורגל גרמנים
קטגוריה:כדורגלני מינכן 1860
קטגוריה:כדורגלני בורוסיה דורטמונד
קטגוריה:כדורגלני בנפיקה ליסבון
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני יורו 2016
קטגוריה:כדורגלני בורוסיה מנשנגלדבך
קטגוריה:גרמנים שנולדו ב-1995
קלאוד 9

**קלאוד 9** (באנגלית: **Cloud 9**, בתרגום חופשי: *ענן 9*) הוא סרט מקורי של ערוץ דיסני שמככבים בו דאב קמרון, לוק בנווארד, קירסי קלמונס ומייק כ. מנינג. הסרט שודר לראשונה ב-17 בינואר 2014 בארצות הברית, ובישראל שודר לראשונה ב-20 בפברואר 2014. הסרט עלה בדיסני+ לכבוד השקתה בישראל ב-16 ביוני 2022.

## עלילה
קיילה וניק הם זוג זוהר: הוא גולש סנובורד מצטיין והיא אלופה. הכול טוב ויפה, עד שמתברר לקיילה שמעמדה ניתן לה רק בזכות עושרו של אביה, ולמעשה היא גולשת בינונית למדי...העלילה מתפתחת, כאשר בעת תאונת מזחלת, ניק נוטש את קיילה - ואילו היא נענשת בעבודה בכלבייה של אמא של ויל קלאוד- גולש מצטיין שנפצע בעבר בתרגיל קשה, ומאז הוא מסרב לחזור לשלג. קיילה משכנעת את ויל ללמד אותה את התרגיל הידוע - "קלאוד 9", ואף מצליחה להחזיר אותו למעגל התחרויות. לאחר מכן הם הופכים לזוג.

## דמויות
***קיילה מורגן** (דאב קמרון) - ספורטאית אופנתית ושאפתנית, קיילה נחושה להוכיח לכולם כמה שהיא טובה בסנובורדינג.
***וויל קלאוד** (לוק בנווארד) - אלוף לשעבר בסנובורדינג שעובד בספא לכלבים. וויל הוא נער פשוט ונחמד עם חיוך סופר-חמוד.
***סקיי סיילור** (קירסי קלמונס) - היריבה הגדולה ביותר של קיילה הן באהבה והן בסנובורדינג. סקיי היא נערה הבטוחה בעצמה וגולשת סנובורד מחוננת.
***ניק סוויפט** (מייק מאנינג) - סנובורדיסט, עם לשון חלקה, מוכן לעשות הכל כדי לנצח, לא משנה כמה קשה הוא מתאמן או גולש, הוא לעולם אינו מצליח לרצות את אביו.
***דינק** (קרלון ג'פרי) - אחד מחבריו הטובים ביותר של וויל. דינק הוא נער תומך וזורם שתמיד מוכן לעזור לחבריו.
***לינדס** (טאטום צ'יניקי) - החברה השנייה הכי טובה של קיילה, שתמיד נותנת עצות טובות, אבל מדברת רק דרך שליחת מסרונים, אפילו כשהחברות שלה נמצאות ממש לידה.
***סאם** (אנדרו קאלדוול) - סאם תמיד מוכן להצחיק כשהוא מבלה עם וויל ודינק. הוא תמיד הליצן של הקבוצה.
***פיה** (ויקטוריה מורולס) - אחת מחברותיה הטובות ביותר של קיילה. פיה תומכת, נאמנה וקניינית נלהבת שתמיד מוכנה להקשיב לחבריה.

## שירים
*דאב קמרון ולוק בנווארד - *Cloud 9*
*ניקי פלורס ודון בנג'מין - *Across the Sky*
*PHC הצוות - *Never Too Late*
*קרנחדס - *I Want It All*
*סופרצ'יק - *One Girl Revolution*

הבהרה: רק דאב קמרון ולוק בנוורד מופיעים בסרט.

## שידור הסרט בעולם

## קישורים חיצוניים
* 

## הערות שוליים

קטגוריה:סרטי פעולה אמריקאיים
קטגוריה:ערוץ דיסני: סרטי מקור
קטגוריה:סרטי 2014
קטגוריה:סרטים מוזיקליים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי דרמה רומנטית אמריקאיים
מוריץ לייטנר

**מוריץ לייטנר** (בגרמנית: **Moritz Leitner**; נולד ב-8 בדצמבר 1992 במינכן, גרמניה) הוא כדורגלן עבר גרמני ששיחק בעמדת הקשר.

## קריירה
לייטנר שיחק לראשונה במדי הקבוצה הבוגרת ב-14 באוגוסט 2010 כשעלה כמחליף במשחק הגביע מול SC פרל כשהוא בן 17 בלבד.
בינואר 2011 חתם לייטנר בבורוסיה דורטמונד והושאל לאאוגסבורג עד סוף העונה.
בעונה שלאחר מכן, עונת 2011/2012 שיחק מוריץ ב-22 משחקים ופתח בארבעה בלבד מהם. בעונת 2012/2013, בה הגיעה בורוסיה דורטמונד לגמר ליגת האלופות, שיחק לייטנר ב-30 משחקים.

באותו קיץ הושאל לייטנר לשנתיים בשטוטגרט, הוא כבש את שער הבכורה שלו בבונדסליגה ובקבוצה ב-1 בפברואר 2014 מול באייר לברקוזן. בתום ההשאלה חזר לבורוסיה דורטמונד.

בקיץ 2016 נמכר לייטנר ללאציו האיטלקית תמורת סכום בלתי ידוע. לייטנר שיחק בלאציו חצי עונה וערך שתי הופעות בלבד, ובינואר 2017 נמכר לאאוגסבורג תמורת שני מיליון אירו. ב-25 בינואר 2018 הושאל לנוריץ' סיטי עד לסוף העונה. ב-26 ביוני 2018 חתם באופן קבוע בנוריץ' לארבע שנים. ב-7 באוגוסט 2021 חתם בפ.צ. ציריך.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני אאוגסבורג
קטגוריה:כדורגלני בורוסיה דורטמונד
קטגוריה:כדורגלני שטוטגרט
קטגוריה:כדורגלני לאציו
קטגוריה:כדורגלני נוריץ' סיטי
קטגוריה:כדורגלני פ.צ. ציריך
קטגוריה:ספורטאים גרמנים באיטליה
קטגוריה:גרמנים שנולדו ב-1992
בוקובסקו

**בוקובסקו** (בפולנית: **Bukowsko**; ביידיש: **בוקאווסק**) הוא כפר במחוז סאנוק שבפרובינציית פודקרפצקיה בפולין, בו התקיימה עד השואה קהילה יהודית.

התיעוד הראשון ליישוב הוא משנת 1361. בשנת 1768 הוענקו ליישוב זכויות עיר, אשר נלקחו ממנו בשנת 1946. בין השנים 1772 ו-1918 היה היישוב בשליטת אוסטרו-הונגריה.

## יהודי בוקובסקו
שמאל|ממוזער|שרידי בית העלמין היהודי בבוקובסקו
יהודים התיישבו בבוקובסקו עם מתן זכויות עיר ליישוב, ועד ראשית המאה ה-19 היו כפופים לקהילת סאנוק. ביישוב פעלו חסידויות שונות, ומשנת 1873 ישב במקום האדמו"ר מאיר יהודה שפירא. כמו כן כיהן בעיר כרב ואדמו"ר רבי אלעזר ויסבלום.

בעת מלחמת העולם הראשונה נפגעה כלכלת יהודי היישוב, ורבים מבתיהם נשרפו, ובנובמבר 1918 נערכו ביהודי היישוב פרעות מצד איכרי הסביבה. בעקבות מאורעות אלו, עזבו את היישוב רבים מתושביו היהודים.

בין שתי מלחמות העולם פעלו ביישוב ארגונים ציוניים, וכן תנועת הנוער עקיבא והנוער הציוני. בשנת 1932 נמנו ביישוב כ-650 יהודים וכ-2,300 פולנים.

### בשואה
עם פרוץ מלחמת העולם השנייה החלו להימלט יהודים מבוקובסקו ומהיישובים הסמוכים אליו מזרחה. עם כיבוש היישוב בידי הגרמנים, הוטלו על יהודיו הגבלות תנועה, והם גויסו לעבודות כפייה. בד בבד, הוטלו על יהודי היישוב תשלומי כופר, ורכושם נבזז. בחורף 1941-1940 נלקחו יהודים מהכפר למחנות עבודה.

באמצע שנת 1942 רוכזו כ-800 יהודי היישוב וכ-300 יהודים מכפרי הסביבה, וכ-100 מהם נורו בבית העלמין היהודי בכפר. יתר היהודים הועברו למחנה זאסלאב, וממנו שולחו למחנה ההשמדה בלז'ץ.

כ-60 יהודים שהושארו בכפר לשם עבודות כפייה הועברו למחנה זאסלאב באוקטובר 1942. בתי הכנסת ובית העלמין שביישוב נהרסו במהלך המלחמה.

## קישורים חיצוניים

* 
* בוקובסקו באתר מרכז מורשת יהדות פולין
* 
* 
* 

קטגוריה:פודקרפצקיה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
קתרין איברגואן

**קתרין איברגואן** (בספרדית: **Caterine Ibargüen**; נולדה ב-12 בפברואר 1984) היא אתלטית קולומביאנית, האלופה האולימפית (ריו דה ז'ניירו 2016) ופעמיים ברציפות אלופת העולם (מוסקבה 2013, בייג'ינג 2015) בקפיצה משולשת.

## ביוגרפיה
איברגואן נולדה בקולומביה, היא גדלה בבית סבתה לאחר שהוריה נפרדו בילדותה. ב-1996 החלה להתאמן בקפיצה לגובה וב-1999 זכתה במדליית ארד באליפות דרום אמריקה שהתקיימה בבוגוטה בתוצאה של 1.76 מטר. היא זכתה במדליות במשחקים הפאן-אמריקאיים לנוער בקפיצה לגובה, קפיצה לרוחק ובקפיצה משולשת. ב-2004 השתתפה באולימפיאדת אתונה אך לא עברה את שלב המוקדמות בקפיצה לגובה. היא לא הצליחה להעפיל לאולימפיאדת בייג'ינג ב-2008 בקפיצה לגובה והחליטה למקד את הקריירה שלה בקפיצה משולשת ובקרב שבע. 

ב-2011 זכתה במדליית ארד באליפות העולם באתלטיקה שהתקיימה בטגו שבקוריאה הדרומית בתוצאה של 14.84 מטר בקפיצה משולשת. בהמשך השנה זכתה במדליות זהב בקפיצה לרוחק ובקפיצה משולשת במשחקים הפאן-אמריקאיים שהתקיימו במקסיקו. 

ב-2012 זכתה במדליית כסף בתחרות הקפיצה משולשת באולימפיאדת לונדון בתוצאה של 14.80 מטר לאחר המנצחת אולגה ריפקובה מקזחסטן שקבעה 14.98 מטר. 

ב-2013 זכתה באליפות העולם באתלטיקה שהתקיימה במוסקבה בתוצאה של 14.85 מטר. ב-2014 קבעה את שיאה האישי ושיא דרום אמריקה בקפיצה משולשת כשקפצה למרחק של 15.31 מטר בתחרות ליגת היהלום במונקו, באותה שנה זכתה בפעם השנייה ברציפות באליפות ליגת היהלום בקפיצה משולשת כשהיא זוכה ב-12 מתוך 14 תחרויות הליגה בשנים 2013-2014. 

ב-2015 זכתה באליפות העולם שהתקיימה בבייג'ינג בתוצאה של 14.90 מטר. 

באולימפיאדת ריו דה ז'ניירו (2016) זכתה במדליית זהב בתוצאה של 15.17 מטר. הייתה זו מדליית הזהב הראשונה של קולומביה באתלטיקה במשחקים האולימפיים.

באליפות העולם באתלטיקה 2017 זכתה במדליית כסף בתוצאה של 14.89 מטר לאחר יולימאר רוחאס (14.91 מטר). ב-2018 זכתה בפעם החמישית באליפות ליגת היהלום כשהיא מנצחת בכל חמש התחרויות. בספטמבר אותה שנה שיפרה את שיאה האישי בקפיצה לרוחק ל-6.93 מטר. בנוסף זכתה בשתי מדליות זהב בקפיצה משולשת ובקפיצה לרוחק באליפות מרכז אמריקה והקריביים שהתקיימה בברנקייה. על הישגיה זכתה בפרס אתלטית השנה בעולם.

באליפות העולם באתלטיקה 2019 זכתה במדליית ארד בתוצאה של 14.73 מטר. באולימפיאדת טוקיו סיימה במקום העשירי בתוצאה של 14.25 מטר.
## קישורים חיצוניים

קטגוריה:קופצות משולשת
קטגוריה:קופצות לגובה
קטגוריה:קופצות לרוחק
קטגוריה:אתלטיות קולומביאניות
קטגוריה:אלופות עולם באתלטיקה
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת ריו דה ז'ניירו (2016)
קטגוריה:נושאי דגל קולומביה באולימפיאדה
קטגוריה:אתלטית השנה בעולם
קטגוריה:ילידות 1984
קטגוריה:אלופים אולימפיים מקולומביה
קטגוריה:זוכות מדליית כסף אולימפית: אתלטיקה
קטגוריה:אלופות אולימפיות: קפיצה משולשת
קטגוריה:קופצות משולשת באולימפיאדת טוקיו (2020)
החבר המושלם שלי

**החבר המושלם שלי** (באנגלית: **How to Build a Better Boy**, בתרגום חופשי: *איך לבנות בן טוב יותר*) הוא סרט מקורי של ערוץ דיסני המככבים בו צ'יינה אן מקליין, קלי ברגלנד ומרשל ויליאמס. הסרט שודר לראשונה ב-15 באוגוסט 2014 בארצות הברית, ובישראל שודר לראשונה ב-23 באוקטובר 2014.

## עלילה
מבחנים מתקדמים במדע ובמתמטיקה אינם מהווים בעיה עבור גבי ומיי, אבל השתלבות בחברה בבית הספר לא קורית בצורה כה טבעית. לכן, באמצעות תוכנת עיצוב השייכת לאבא של מיי, הבנות מהנדסות ובונות גרסה אנושית של "החבר" של מיי, אלברט, אותו המציאה בחלומה כבחור אשר יש בו את כל מה שתלמידה בתיכון הייתה יכולה לרצות בבחור. אבל, כשאלברט מתעורר לחיים כחייל רובוטי מתקדם, שתי החברות הטובות לומדות מהר מאוד שאבא של מיי עובד למעשה עבור זרוע צבאית סודית ביותר, הרודפת עתה אחר גבי ומיי, כמו גם אחרי אלברט, כדי לוודא שהוא לא ייפול לידיים הלא נכונות.

## דמויות
***גבי** (צ'יינה אן מקליין) - חברתה הטובה ביותר של מיי המחפשת את החבר המושלם אך צריכה להיזהר במשאלותיה.
***מיי** (קלי ברגלנד) - חברתה הטובה ביותר של גבי המחפשת את החבר המושלם אך צריכה להיזהר לגבי מה שהיא מאחלת לעצמה.
***אלברט** (מרשל ויליאמס) - נער חלומות מקסים וחמוד - היצירה המושלמת שהיא קצת יותר מורכבת ממה שהבנות דמיינו.

## שירים
*סברינה קרפנטר - *Stand Out*
*מרשל ויליאמס וקלי ברגלנד - *[[Love You like a Love Song]]* (במקור של סלינה גומז והסצנה)
*מו' צ'דה וכריסטינה רנה - *Higher*
*צ'יינה אן מקליין וקלי ברגלנד - *Something Real*

הבהרה: סברינה קרפנטר מו' צ'דה וכריסטינה רנה לא מופיעים בסרט.

## שידורי הסרט בעולם

## קישורים חיצוניים

קטגוריה:ערוץ דיסני: סרטי מקור
קטגוריה:סרטי 2014
קטגוריה:סרטים מוזיקליים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
ראיין אדליי

**ראיין אלכסנדר חזקיה אדליי** (באנגלית: **Ryan Alexander Hezekiah Adeleye**; נולד ב-28 באפריל 1987) הוא כדורגלן אמריקאי-ישראלי המשחק בעמדת הבלם בקבוצה האמריקאית אטלנטיק סיטי.

## קריירה
אדליי נולד וגדל בארצות הברית לאב ניגרי שהתגייר, ולאם יהודייה מקונטיקט. אדליי התחיל את הקריירה שלו בקבוצות הכדורגל של מכללת דוידסון ואוניברסיטת קרוליינה הצפונית בצ'אפל היל. לאחר שסיים את לימודיו במכללה שיחק בקרוליינה דינמו וג'רזי אקספרס. בקיץ  הגיע לישראל כשנכלל בסגל ארצות הברית למשחקי המכבייה ה-18. במהלך הטורניר התרשם מיכולתו גיא עזורי מאמן הפועל באר שבע, ואדליי חתם במועדון ואף קיבל אזרחות ישראלית.

ב-18 באוגוסט 2009 ערך אדליי את הופעת הבכורה שלו בהפועל באר שבע, בהפסד 0–1 להפועל פתח תקווה במסגרת גביע הטוטו. ב-15 באוקטובר 2009 התמוטט אדליי במהלך אימון הקבוצה וכעבור כמה ימים הצטרף לאימונים, אך התקשה להשתלב בהרכב הקבוצה. ב-5 בדצמבר 2009 ערך את הופעת הבכורה שלו בליגת העל, בניצחון 0–2 על הפועל פתח תקווה. ב-17 באפריל 2010 הבקיע את שער הבכורה שלו בקבוצה, בניצחון 0–4 נגד מכבי נתניה. בשתי העונות שלאחר מכן השתלב אדליי בהרכב הקבוצה, אך בעונת  חלה ירידה במעמדו והוא חתם בהפועל אשקלון מהליגה הלאומית.

תום עונת  ירדה אשקלון לליגה א' ואדליי חזר לארצות הברית וחתם בפורט לודרדייל סטרייקרס מה-NASL. ב-31 ביולי 2015 חזר לישראל וחתם בהפועל ירושלים מהליגה הלאומית. בתום עונה אחת חזר לארצות הברית וחתם בקבוצת פיטסבורג ריברהאונדס.

בינואר  חתם באטלנטיק סיטי.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:בלמי כדורגל אמריקאים
קטגוריה:כדורגלנים אמריקאים
קטגוריה:בלמי כדורגל ישראלים
קטגוריה:מגני כדורגל אמריקאים
קטגוריה:מגני כדורגל ישראלים
קטגוריה:קשרי כדורגל אמריקאים
קטגוריה:קשרי כדורגל ישראלים
קטגוריה:ניו ג'רזי: כדורגלנים
קטגוריה:כדורגלני הפועל באר שבע
קטגוריה:כדורגלני הפועל אשקלון
קטגוריה:כדורגלני הפועל ירושלים
קטגוריה:ספורטאים יהודים אמריקאים
קטגוריה:בוגרי אוניברסיטת קרוליינה הצפונית בצ'אפל היל
קטגוריה:עולים בשנות ה-2000
קטגוריה:ישראלים ילידי ארצות הברית
קטגוריה:אמריקאים שנולדו ב-1987
קטגוריה:ישראלים שנולדו ב-1987
המופע של סטיב

**המופע של סטיב** הייתה מתיחה טלוויזיונית שנוצרה בהשראת הסרט "המופע של טרומן", ושודרה בשנת 2003 בזכיינית ערוץ 2, רשת. 
## פורמט
התוכנית בנויה על מתיחתו של סטיב פרנקל, שבמשך 3 וחצי שבועות היה בטוח שהוא השחקן הראשי של הטלנובלה "אהבה מעבר לפינה", אך בפועל הוא נמצא במרכזה של מתיחה גדולה על חייו וכל הסיטואציות שהוא חווה הן בדויות ומתוסרטות. עוד השתתפו במתיחה מורן איזנשטיין, גילה אלמגור, אילנה אביטל ויוצר התוכנית יגאל שילון שהנחה את השחקנים בעזרת אוזנית.

התוכנית שודרה במשך שלושה שבועות.
## ראו גם
*פספוסים

## קישורים חיצוניים

**ביקורות**
* 
* 
* 
* 
* 
## הערות שוליים

קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:סדרות טלוויזיה ישראליות שעלו לשידור בשנת 2003
דומא (סוריה)

**דומא** (בערבית: **دوما**) היא עיר בסוריה, השוכנת מצפון-מזרח לדמשק הבירה. דומא היא המרכז המנהלי של נפת דומא.

בעיר התרכזו פליטים רבים, פלסטינים, עיראקים ולבנונים. כלכלת העיר התבססה על תעשייה וחקלאות. בשנת 2004 נמנו בעיר כ-111,000 תושבים.

## מלחמת האזרחים
ממוזער|ימין|עמדה בדומא
בתחילת מלחמת האזרחים בסוריה הייתה העיר מוקד עימות - התקיימו בה הפגנות רבות נגד המשטר, והתנגשויות אלימות עם כוחות המשטר. באפריל 2011 התפרסו בעיר יותר מ-2,000 חיילים ושוטרים, חמושים במקלעים. ב-30 בינואר 2012 השתלט צבא סוריה על העיר. ב-29 ביוני 2012 הרג צבא סוריה כחמישים מתושבי העיר. ב-18 באוקטובר 2012 שלט הצבא הסורי החופשי ברוב חלקי העיר, אך הלחימה בה נמשכה.

דומא הפכה לעיר הנצורה העיקרית במצור על מזרח ע'וטה, שהחל באפריל 2013, שבו הטיל צבא סוריה מצור על אוכלוסייה של כ-400 אלף נפש בשטח של כמאה קמ"ר.

ב-16 באוגוסט 2015 נהרגו יותר ממאה מתושבי העיר בהפצצה על השוק ואזורי מגורים. כעבור ימים אחדים, ב-22 באוגוסט, הותקפה העיר בהפצצות אוויריות ובירי ארטילרי שגרמו לעשרות הרוגים.

ב-8 באפריל 2018 דווח על מתקפה בנשק כימי על העיר, שבה נהרגו 150 מתושביה ונפגעו מאות. המשטר הסורי הכחיש את האשמה שהוא אחראי למתקפה. למחרת המתקפה החלו המורדים לעזוב את דומא. ב-14 באפריל ביצעו ארצות הברית, הממלכה המאוחדת וצרפת את ההתקפה המשולבת על דמשק וחומס בתגובה למתקפה הכימית. בדיקת הארגון למניעת הפצת נשק כימי לא העלתה שימוש בגז עצבים במתקפה זו, אלא רק שימוש בכלור.

## קישורים חיצוניים

## הערות שוליים

קטגוריה:סוריה: ערים
אייל רוזן

**אייל רוזן** (נולד ב-26 באפריל 1969) הוא קצין צה"ל במילואים בדרגת אלוף-משנה, כיהן כמפקד התותחנים הפיקודי של פיקוד הדרום.

## ביוגרפיה
רוזן התגייס לצה"ל ב-1987 ושירת בחיל התותחנים. שימש סגן מפקד גדוד 411 בתקופת מבצע דין וחשבון. היה בקורס תותחנים מתקדם בפורט סיל שבארצות הברית במשך כשנה. בשובו מונה לקצין אג"ם של אגד ארטילרי 282 ושימש מפקד בקורס קציני תותחנים. בשנים 1996 עד 2000 למד משפטים ומנהל עסקים במרכז הבינתחומי הרצליה. בתקופת הנסיגה מלבנון שירת בפיקוד הצפון. ב-2001 מונה למפקד גדוד 405 ושירת בתפקיד עד 2003. בהמשך שירת ביחידת הקישור לכוחות זרים. ב-2005 מונה לראש ענף עמדה במרכז לאימוני יבשה, ב-2006 מונה לסגן מפקד אגד ארטילרי 215 ושירת בתפקיד במהלך מלחמת לבנון השנייה. ב-2007 מונה למפקד מרכז תותחנים במרכז לאימוני יבשה.

באוגוסט 2009 מונה למפקד בית הספר לתותחנות שדה, באוגוסט 2011 מונה לנספח יבשה בארצות הברית. על שירותו הוענק לו אות לגיון ההצטיינות ממחלקת צבא ארצות הברית. באוגוסט 2013 מונה למפקד התותחנים הפיקודי של פיקוד הדרום ושימש מפקד מרכז האש של הפיקוד, תפקיד בו שירת במהלך מבצע צוק איתן. כיהן בתפקיד עד פרישתו מצה"ל בשנת 2015.

## חיים אישיים
רוזן נשוי ואב לשלושה.

## קישורים חיצוניים
* רגע לפני אמריקה, אתר ישראל דיפנס, 30 בספטמבר 2011
* [Http://www.maariv.co.il/news/military/Article-498314 פיקוד האש: כך מתכונן צה"ל לעימות הבא עם הפלסטינים ברצועת עזה,] אתר מעריב, ערב ראש השנה 18 ספטמבר 2015

## הערות שוליים

קטגוריה:נספחי זרוע היבשה בארצות הברית
קטגוריה:מפקדי גדודים בחטיבה 282
קטגוריה:מפקדי בית הספר לתותחנות שדה
קטגוריה:ישראלים מעוטרי אות לגיון ההצטיינות
קטגוריה:מפקדי תותחנים פיקוד הדרום
קטגוריה:אלופי-משנה בצה"ל
קטגוריה:בוגרי המרכז הבינתחומי הרצליה: משפטים
קטגוריה:ישראלים שנולדו ב-1969
בוריסלאב סטויצ'ב

**בוריסלאב סטויצ'ב** (בבולגרית: **Борислав Стойчев Христов**; נולד ב-26 בנובמבר 1986 בחאסקובו שבבולגריה) הוא כדורגלן עבר בולגרי ששיחק בעמדת הבלם.

## קריירה
סטויצ'ב התחיל את הקריירה שלו במחלקת הנוער של לבסקי סופיה. בקיץ  הושאל לוידימה-רקובסקי סבליאבו על מנת לצבור דקות משחק. בתום העונה עזב וחתם בצ'רנומורץ בורגס בה לא מצא את מקומו עד שהושאל לנפטקס בורגס בינואר . בקיץ  חתם בסליבן 2000 בה מיעט לשחק. בתום העונה חתם בליובימץ 2007 מהליגה השנייה.

בינואר  חזר לליגת העל כאשר חתם במיניור פרניק בה שיחק שנתיים. בינואר  חתם בברואה סטארה זגורה בה שיחק במשך עונה וחצי. עם המועדון הוא זכה בגביע הבולגרי. בקיץ  חתם בלבסקי סופיה בה הפך לבורג מרכזי ואף זכה לזימון לסגל נבחרת בולגריה לקראת משחק הידידות נגד  בו אף ערך את הופעת הבכורה שלו במדים הלאומיים. בהמשך השנה הוא הופיע במדי הנבחרת במסגרת במשחקי מוקדמות יורו 2016.

ב-22 באוגוסט 2015 סיכם בהפועל רעננה, אך בסופו של דבר העסקה לא יצאה לפועל והוא חתם באטרומיטוס היוונית.

לאחר שלא מצא את מקומו ביוון, בינואר  חזר לבולגריה כאשר חתם בצ'רנו מורה ורנה. ביולי  חתם באתניקוס אחנס.

בינואר  חתם בארדה קארדז'ילי.

## קישורים חיצוניים

## הערות שוליים

קטגוריה:כדורגלנים בולגרים
קטגוריה:בלמי כדורגל בולגרים
קטגוריה:כדורגלני לבסקי סופיה
קטגוריה:כדורגלני צ'רנומורץ בורגס
קטגוריה:כדורגלני נפטוצ'ימיק בורגס
קטגוריה:כדורגלני ברואה סטארה זאגורה
קטגוריה:כדורגלני אטרומיטוס
קטגוריה:כדורגלני צ'רנו מורה וארנה
קטגוריה:כדורגלני אתניקוס אחנס
קטגוריה:כדורגלני נבחרת בולגריה
קטגוריה:כדורגלנים זרים בישראל
קטגוריה:ספורטאים בולגרים ביוון
קטגוריה:בולגרים שנולדו ב-1986
שרון סספורטס

**שרון סספורטס** (נולד ב-1971) הוא קצין צה"ל במילואים בדרגת אלוף-משנה. שימש מפקד אגד ארטילרי וראש מחלקת תכנון בחטיבת המבצעים.

## ביוגרפיה

סספורטס עשה את מרבית שירותו הצבאי בחיל התותחנים, הוא החל במערך הקני, ושימש מפקד סוללה בקורס מפקדי תותחנים. ב-1993 עבר למערך החימוש מונחה מדויק שהוכפף באותה עת לחיל התותחנים ומונה למפקד פלוגה ביחידת מורן. בשנים 2002 עד 2004 פיקד על גדוד 411 בעוצבת גולן. לאחר מכן שימש ראש ענף קצינים וסגן מפקד בית הספר לתותחנות שדה. ב-2008 מונה למפקד עוצבת התקומה בשנים 2010–2012 פיקד על עוצבת קלע דוד. ב-2012 מונה לראש מחלקת תכנון בחטיבת המבצעים, שירת בתפקיד זה במהלך מבצע עמוד ענן ומבצע צוק איתן.

לאחר שחרורו הצטרף לקבוצת משקיעים שהקימה מרכז לחדשנות דיגיטלית (CDI) בבאר שבע בשיתוף עם אוניברסיטת בן-גוריון בנגב ולאחר מכן לקבוצת יזמים שהקימה את חברת MDclone.

בתחילת 2019 מונה למנכ״ל המועצה האזורית דרום השרון .

סספורטס בוגר תואר ראשון במשפטים ובמנהל עסקים מהמרכז הבינתחומי הרצליה ותואר שני בלימודי ביטחון מאוניברסיטת חיפה.

## חיים אישיים
לסספורטס שני בנים.

## הערות שוליים

קטגוריה:אלופי-משנה בצה"ל
קטגוריה:מפקדי גדודים בחטיבה 282
קטגוריה:מפקדי עוצבת קלע דוד
קטגוריה:מפקדי אגד ארטילרי 213
קטגוריה:בוגרי המרכז הבינתחומי הרצליה: משפטים
קטגוריה:מפקדי עוצבת התקומה
קטגוריה:ישראלים שנולדו ב-1971
עיצור מכתשי, מסודק

**[[עיצור]] [[עיצורים שיניים|שיני]] [[עיצורים מסודקים|מסודק]]** הוא צליל עיצורי קיים בכמה של שפות מדוברות. סימן ה־IPA לעיצור הוא /tʼ/. בעברית המקראית היה זה צלילה של האות ט ובערבית הקדומה צלילה של האות **ط**.

## התרחשות

## ראו גם

קטגוריה:עיצורים
עיצור דו-שפתי, מסודק

**[[עיצור]] [[עיצורים דו-שפתיים|דו-שפתי]] [[עיצורים מסודקים|מסודק]]** הוא צליל עיצורי הקיים בכמה שפות מדוברות. סימן ה־IPA לעיצור הוא /pʼ/.

## התרחשות

## ראו גם

קטגוריה:עיצורים